**5. razred**

|  |  |  |
| --- | --- | --- |
| **6. 4. – 10. 4. 2020** | **5. a** | **5. b** |
| slovenščina | * Reši naloge v Gradim, 2. del - **str. 10, 11, 12**. Pri opisu tulipana si pomagaj z literaturo, spletom. Vse naloge preveri s pomočjo spletne povezave:   <https://www.devetletka.net/index.php?r=downloadMaterial&id=1569&file>=  (ctrl+klik na povezavo) - rešitve so na str. 15, 16.   * Preglej in dopolni **opis rastline**, ki ga boš ustno predstavil v šoli. Pri opisu ključnih besed **ne** omenjamo. Napišemo npr. *Črna detelja cveti od maja do septembra*. V opis rastline **ne** vpletamo svojega vrednotenja, npr. *Sivka mi je zelo všeč, ker …* * Reši naloge v Gradim, 2. del - **str. 18, 19, 20**. Vse naloge preveri s pomočjo rešitev. * Beri knjige za bralno značko in domače branje (Pestrna – lahko prebereš na <https://sl.m.wikisource.org/wiki/Pestrna>). | * Reši naloge v DZ 2, str. 13, 14, 15 (vse to je ponovitev že obravnavane snovi, 22. nalogo naredi v zvezek). * Reši naloge v DZ, str. 18, 19, 20 (naloge o samostalniku – bitja, stvari in pojmi). * Če želiš, mi lahko opis izbrane rastline, ki si ga napisal v prejšnjih tednih, pošlješ na moj mail [nastja.novak@osferdavesela.si](mailto:nastja.novak@osferdavesela.si) * Beri knjige za bralno značko in domače branje (Babica v supegah). |
| matematika | * Ponavljaj pisno deljenje - vsak dan 5 računov. * Pozorno preglej učno snov v **U, str. 98 in 99**, ponovi časovne merske enote; če želiš reši naloge. * Reši naloge v **DZ 2, str. 66 do 71** (Bodi pozoren: ko pretvarjamo večjo enoto v manjšo – **množimo;** ko pretvarjamo manjšo enoto v večjo –**delimo**.) | * Ponavljaj pisno deljenje - vsak dan 5 računov. * Pozorno preglej učno snov v **U, str. 98 in 99**, ponovi časovne merske enote. * V zvezek si pod naslov »ČAS« prepiši rumeni okvirček iz U, str. 98. Zatem reši 1., 2. nalogo. * Reši naloge v **DZ 2, str. 66 do 69** (Bodi pozoren: ko pretvarjamo večjo enoto v manjšo – **množimo;** ko pretvarjamo manjšo enoto v večjo –**delimo**.) * DODATNI POUK: DZ, str. 70, 71 |
| tuji jezik angleščina | **1. VIDEO NAVODILA IN UVOD V NAVADNI SEDANJI ČAS**  Ta teden sta v četrtek in petek predvidena dneva dejavnosti, torej je angleščini namenjeno manj časa.  Present Simple Tense ali navadni sedanji čas vam tokrat razložim kar sam. Video lahko večkrat pogledate in si zapišete kaj tudi v zvezek. Predlagam, da napišete tabelo s primeri.  <https://www.youtube.com/watch?v=oZYG22NwyRk>    **2. KDAJ RABIMO NAVADNI SEDANJI ČAS**  Na padletu imate pod svojim razredom video z razlago in pod njim še dokument s še več primeri za pomoč. Tudi te primere napišete v zvezek, lahko kar poleg tistih iz videa.    **3. UTRJEVANJE**  V delovnem zvezku reši križanko na strani 58. Nekaj besed je zate verjetno še novih, poišči jih na prejšnji strani 57. Rešitve so na strani 86, glej nalogo 10 (križanka). | |
| likovna umetnost | **»*Pošlji metulja upanja v svet*«** bo ta teden tvoja prijetna likovna naloga. Za izdelavo boš potreboval risalni list, ki ga lahko nadomestiš tudi z drugim papirjem, velikost ni pomembna, svinčnik, škarje, lepilo, leseno palico, barvice/voščenke/flomastre/tempere/…/ in po želji žico (za tipalke, lahko pa jih izdelaš tudi iz papirja). List prepogni na polovico, ob pregibu zariši polovico metulja ter ga izreži po zunanjih robovih (pregib ti omogoča, da je tvoj metulj simetričen). Metulja razgrni in obriši, da dobiš skladen obris, ki ga izrežeš, nato pa oba metulja pobarvaš in okrasiš po želji. Pobarvana metulja boš zalepil skupaj (beli strani, ki jih nisi pobarval), vmes pa vstavil leseno palico ali vrvico, da bo metulj lahko »letel«. Metulj upanja naj krasi vaš balkon ali okensko polico.  Izdelavo si lahko pogledaš tudi na tej povezavi: <https://gopro.com/v/RoRndB0JMmVeo> . | |
| glasbena umetnost | * U, str. 82 – petje pesmi Zdravica. * Ob posnetku na povezavi <https://www.youtube.com/watch?v=y_c_hnvmYP0>   prepevaj pesem ŽABE (U, str. 78).   * Ponovi notne vrednosti (U, str. 33). Note in pavze zapiši v notno črtovje in poimenuj (v zvezek). | |
| družba | * Ponovi vse o ALPSKEM SVETU; na **zemljevidu Slovenije** poišči: tri gorovja alpskega sveta; predalpska hribovja – npr. Posavsko hribovje, Pohorje, Kozjak, Cerkljansko, Škofjeloško, Polhograjsko in Rovtarsko hribovje; doline – Bohinj; kotline – Ljubljanska kotlina, Celjska kotlina, Velenjska kotlina in večja mesta v njih, npr. Jesenice, Radovljica, Bled, Tržič, Kranj, Domžale, Kamnik, Škofja Loka, Vrhnika, Ljubljana; reke Sava, Ljubljanica, Sora,… * **U, str. 37 – 43** (preberi, prepiši povzetke in jih še sam dopolni; vse omenjene ravnine in reke poišči na zemljevidu Slovenije). * Za utrjevanje znanja lahko pregleduješ slike, posnetke na spletni strani ([www.Radovednih-pet.si](https://rokus-klett.us8.list-manage.com/track/click?u=5df0c03e7c91b7cd9f1d96f6f&id=8ef514dbf8&e=4bb33a5ad9) - **5. r- družba – interno gradivo**), po predhodni prijavi. | * Preberi v U, str. 114, 115 in prepiši bistvene podatke. * Preberi v U, str. 116, 117 in tvori zapis. |
| naravoslovje in tehnika | * Preberi učno snov v **U, str. 69 do 71** (zapiši povzetek - Kaj je vzvod – v modrem okvirčku, Kam in kako postaviti vzvod – skiciraj in prepiši vijoličen okvirček ter primeri uporabe vzvoda – skiciraj tudi uporabo enega vzvoda in prikaži vrtišče). * **Ponavljanje** - odgovori na vprašanja:  1. *Naštej sestavne dele gugalnice prevesnice.* 2. *Kdaj pravimo, da je gugalnica prevesnica v ravnovesju?* 3. *S čim si lahko olajšamo dvigovanje težkih bremen?* 4. *Kaj je ročica?* 5. *Kaj je vzvod?* 6. *Naštej nekaj orodij, ki delujejo s pomočjo vzvoda.*  * Vadi za teoretični del Kolesarskega izpita (KOLESAR SIO). | * Preberi učno snov v U, str. 69 do 71 (o vzvodu) in zapiši povzetek (Kaj je vzvod – v modrem okvirčku, Kam in kako postaviti vzvod – skiciraj in prepiši vijoličen okvirček ter primeri uporabe vzvoda – skiciraj tudi uporabo enega vzvoda in prikaži vrtišče). * Preberi učno snov v U, str. 72, 73 (o dvigalih). Tudi ti poskusi nekaj dvigniti s pomočjo vzvoda in poskus opiši in skiciraj v zvezek. Zapiši, kje se najpogosteje uporabljajo dvigala in zakaj. * Vadi za Kolesarski izpit (KOLESAR SIO) |
| Gospodinjstvo | 5.a: Oblačila nas varujejo pred različnimi vplivi okolja: mrazom, soncem, vetrom, dežjem…, pa tudi pred poškodbami (delovna/zaščitna oblačila). Blago zanje je zaradi tega izdelano iz različnih materialov in obdelano na različne načine.  Naloga: Izberi si poljubno skupino oblačil (za šport, delo, posebno priložnost…). V revijah, reklamah, na spletu…poišči slikovno gradivo in ga prilepi na plakat A3. Če želiš, lahko kakšno oblačilo tudi narišeš☺. Zraven napiši tudi kriterije, ki jih upoštevamo pri izboru za nakup teh oblačil. Pomagaj si z U, str. 62 – 64. |  |
| šport | * RAZTEZNE IN KREPILNE GIMNASTIČNE VAJE izvajaj tako, kot je prikazano na povezavi:   <https://www.youtube.com/watch?v=oc4QS2USKmk> (ctrl+klik na povezavo).   * Odbojka (lahko tudi z balonom). * Vožnja s kolesom. | |
| neobvezni izbirni predmet šport | 1. Ura: ODBOJKA: Zgornji odboj nad glavo (ponovi in utrjuj).   Pazi na: pravilno postavitev rok(košarica), izteg rok za žogo, postavitev nog. Vajo vadi sam in ob steno. | |
| neobvezni izbirni predmet  nemščina | Sledi navodilom za 1. uro: <https://drive.google.com/file/d/1kndyKt2lc9dF2VyzsZBKzCd35WKz2etT/view?usp=sharing>  in za 2. uro: <https://drive.google.com/file/d/1ihCnwBY2QEPGef3qwkYwcUczyHNpvMM7/view?usp=sharing> | |
| NIP – Računalništvo | VOŠČILO ZA VELIKO NOČ   1. V slikarju  nariši sliko na temo Velike noči (velikonočne pirhe, zajček, potica…) 2. Sliko dodaj v MS Word 3. Na internetu poišči velikonočno voščilo ali ga sam napiši 4. Besedilo in sliko oblikuj v Wordu 5. Voščilo shrani in mi ga pošlji na moj e-naslov ali pa ga slikaj in pošlji na moj e-naslov: [mateja.lesjak@osferdavesela.si](mailto:mateja.lesjak@osferdavesela.si)   Če ti ostane še kaj časa, lahko rešuješ naloge na code.org. | |
|  | ***Učenci, da si malo odpočijete od šolskih nalog, boste v četrtek in petek opravljali prijetne dejavnosti na temo pomladi in velikonočnih praznikov (glej priponke). Prijetne utrinke lahko fotografiraš in mi jih pošlješ po e-pošti.*** | |